गंगावतरण भारत की प्रमुख ऐतिहासिक घटनाओं में से एक है। गंगा की महिमा का वर्णन वेदों से लेकर वर्तमान तक के साहित्य में भरा पड़ा है। हमारी संस्कृति व सभ्यता का विकास इसी के तट पर हुआ है , हमारे पूर्वज ऋषि महर्षियों ने इसी के पावन तट पर समाधिस्थ हो वेदों का साक्षात्कार किया। दर्शनशास्त्र के अज्ञात रहस्यों को खोला और उपनिषदों की निर्गुण अनुभूति की अभिव्यंजना की। गंगा जल को वर्षों रखने पर भी विकृत ना होने कीड़े आदि ना उत्पन्न होना गंगाजल कि वह भी लक्षण विशेषताएं है जो आपको संसार की किसी अन्य नदी के जल से नहीं मिलेगी। देशी-विदेशी अनेक चिकित्सक भी गंगाजल के इस महत्व को स्वीकार करते हुए इसे आंतरिक रोगों की दिव्य औषधि मानते हैं।